ประกาศกระทรวงการคลัง เรื่อง การขออนุญาตจัดตั้งธนาคารที่จำกัดขอบเขตธุรกิจ

ประกาศกระทรวงการคลัง
ประกาศกระทรวงการคลัง
เรื่อง การขออนุญาตจัดตั้งธนาคารที่จำกัดขอบเขตธุรกิจ
 

อาศัยอำนาจตามความในมาตรา
๕ แห่งพระราชบัญญัติการธนาคารพาณิชย์ พ.ศ. ๒๕๐๕
ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒)
พ.ศ. ๒๕๒๒
รัฐมนตรีว่าการกระทรวงการคลังจึงออกประกาศ ดังต่อไปนี้

ข้อ ๑ ให้ยกเลิกความในวรรคท้ายของข้อ ๕.๒ แห่งประกาศกระทรวงการคลัง เรื่อง การขออนุญาตจัดตั้งธนาคารที่จำกัดขอบเขตธุรกิจ ลงวันที่ ๒๘ ธันวาคม ๒๕๔๑ และให้ใช้ข้อความต่อไปนี้แทน
ให้ธนาคารแห่งประเทศไทยเสนอชื่อบริษัทที่มีแผนงานที่เหมาะสมและสมควรจัดตั้งธนาคารที่จำกัดขอบเขตธุรกิจต่อรัฐมนตรีเพื่อขอความเห็นชอบ ในการให้ความเห็นชอบรัฐมนตรีอาจกำหนดเงื่อนไขอื่นใดด้วยก็ได้ เมื่อรัฐมนตรีให้ความเห็นชอบแล้วให้บริษัทนั้นดำเนินการตามแผนที่ได้รับความเห็นชอบ ทั้งนี้ บริษัทจะต้องดำเนินการควบหรือรวมกิจการหรือรับโอนสินทรัพย์และหนี้สินให้เสร็จสิ้นภายในเวลาไม่เกิน ๒ ปี นับแต่วันที่ได้รับความเห็นชอบคำขอในเบื้องต้น เว้นแต่จะได้รับผ่อนผันจากรัฐมนตรี

ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ ณ วันที่ ๑๕ กันยายน พ.ศ. ๒๕๔๖
ร้อยเอก สุชาติ เชาว์วิศิษฐ
รัฐมนตรีว่าการกระทรวงการคลัง









มัตติกา/พิมพ์
๕ มกราคม ๒๕๔๗
ศุภสรณ์/อรรถชัย/ตรวจ
๘ มกราคม ๒๕๔๗
A+B
[๑] รก.๒๕๔๖/พ๑๐๙ง/๒/๑๙ กันยายน ๒๕๔๖